[{"text_idx": "#000006", "text": "Roedd Sarah yn un o\u2019n sylfaenwyr, chwaraeodd ro\u0300l blaenllaw yn y gwaith o sefydlu FareShare yn Ne Cymru, a bu\u2019n gyfarwyddwr ar FareShare Cymru ers 2012. Ynghyd a\u0302\u2019r Bwrdd Ymddiriedolwyr, Sarah sydd yn gyfrifol am arwain a rheoli, ac am gyfeiriad strategol yr elusen. Mae wedi\u2019i chyffroi am y cynlluniau i dyfu\u2019r elusen dros y misoedd a blynyddoedd i ddod er mwyn sicrhau bod FareShare Cymru yn chwarae rhan allweddol yn yr ymgyrch i daclo gwastraff bwyd ac ansicrwydd ynghylch bwyd."}, {"text_idx": "#000007", "text": "Gerry sy\u2019n arwain ti\u0302m sy\u2019n gyfrifol am reoli gweithredoedd beunyddiol y depo, gan gynnwys diogelwch bwyd, iechyd a diogelwch, derbyniadau, storio a chludo bwyd a darparu fframwaith lle mae gwirfoddolwyr yn gallu datblygu sgiliau newydd a chydweithio\u2019n effeithiol fel rhan o di\u0302m."}, {"text_idx": "#000008", "text": "Ymunodd Katie yn 2019 a hi yw pennaeth y ti\u0302m datblygu. Mae\u2019i ro\u0302l hi\u2019n canolbwyntio ar brofiadau\u2019r elusennau rheng flaen \u2018rydyn ni\u2019n cydweithio a\u0302 nhw, a chynllunio strategol ar gyfer datblygu\u2019r rhanbarth."}, {"text_idx": "#000009", "text": "Phil Pinder Cydlynydd gwirfoddoli a chyflogadwyedd"}, {"text_idx": "#000010", "text": "Phil sy\u2019n datblygu\u2019n ti\u0302m anhygoel o wirfoddolwyr. Ef sy\u2019n gyfrifol am gefnogi\u2019r ti\u0302m gyda chyngor a hyfforddiant. Cysylltwch ag e i glywed am gyfleoedd gwirfoddoli yn FareShare Cymru."}, {"text_idx": "#000012", "text": "Mae Emma yn cydweithio\u2019n agos a\u0302 Gerry, i gynorthwyo a\u0302 gweithdrefnau beunyddiol, gan gynnwys cofrestru nwyddau i mewn, cyfansoddi rhestrau pigo, rheoli cyflenwadau a chyfddyddio\u2019r amserlen gyflenwi."}, {"text_idx": "#000015", "text": "Roedd Dan yn arfer gwirfoddoli fel gyrrwr fan, ond erbyn hyn mae\u2019n gweithio llawn amser fel Rheolwr Gweithrediadau Cynorthwyol. Fel rhan o\u2019i ro\u0302l mae\u2019n cofnodi ac yn paratoi\u2019r bwyd rydym yn ei dderbyn gan gynhyrchwyr bwyd a chanolfannau dosbarthu archfarchnadoedd ar gyfer sefydliadau a chymunedau lleol ledled De Cymru."}, {"text_idx": "#000017", "text": "Mae Simon yn gyfrifol am greu partneriaethau yn y diwydiant bwyd Cymreig i ddatblygu sianeli newydd ar gyfer delio a\u0302 bwyd dros ben. Gweithia Simon a\u0302 busnesau bwyd i greu proses ail-ddosbarthu bwyd syml er mwyn sicrhau bod dim bwyd a ellir ei fwyta\u2019n mynd yn wastraff, ac yn bwysicach fyth, ei fod yn cael ei gyfeirio at bobl fwyaf bregus Cymru."}, {"text_idx": "#000019", "text": "Mae Georgie yn gyfrifol am ein sianeli cyfryngau cymdeithasol, ymgyrchoedd e-bost, cylchlythyrau, astudiaethau achos a diweddariadau gwefan. Cysylltwch a\u0302 ni ar gyfer unrhyw ymholiadau sy\u2019n ymwneud a\u0302 marchnata."}, {"text_idx": "#000020", "text": "Cydlynydd yn y gymuned yw Rhiannon ar gyfer prosiect FareShare Go, sy\u2019n weithredol yn Ne Cymru a Swydd Gaerloyw. Mae\u2019r prosiect hwn yn cysylltu sefydliadau gydag archfarchnadoedd lleol i gasglu eu bwyd dros ben ar ddiwedd dydd, am ddim."}, {"text_idx": "#000023", "text": "Paula yw Cydlynydd y Gymuned ar gyfer Glannau Mersi a Gogledd Cymru. Mae hyn yn cynnwys recriwtio Aelodau Bwyd Cymunedol (ABC), diwallu eu hanghenion, ac ymweld a\u0302\u2019u safleoedd ddwywaith y flwyddyn (pan mae Covid yn caniata\u0301u) er mwyn chwilio am gyfleoedd i gynyddu eu gallu i gymryd mwy o fwyd. Hi sy\u2019n gyfrifol am y broses o wirio diogelwch bwyd yn flynyddol o fewn y terfyn amser cytunedig."}, {"text_idx": "#000024", "text": "Mae Heather yn gweithio gyda Katie i ofalu am ein holl aelodau elusennol. Mae Heather hefyd yn gweithio ar wella rheolaeth amgylcheddol y depo. Os ydych chi eisiau mwy o wybodaeth am ddod yn aelod elusennol neu\u2019n ystyried sefydlu prosiect bwyd, cysylltwch a\u0302 ni!"}, {"text_idx": "#000026", "text": "Myfyriwr Marchnata a Chyfathrebu ar leoliad"}, {"text_idx": "#000027", "text": "Mae Ilia yn astudio Seicoleg ym Mhrifysgol Caerdydd ar hyn o bryd, ac yn cwblhau ei blwyddyn ar leoliad ym marchnata a chyfathrebu gyda FareShare Cymru."}, {"text_idx": "#000028", "text": "Mae Sarah yn gyfrifol am ddata cyllidol a chydymffurfiaeth y sefydliad. Hi sy\u2019n gyfrifol am gywirdeb ein llyfrau a chofnodion a thasgau cyfrifo rheolaidd fel cofnodion cyllidol dyddiol ac adrodd cyllidol misol."}, {"text_idx": "#000032", "text": "Bu Chris yn Ymddiriedolwr gyda FareShare Cymru ers Ionawr 2020. Syrfe\u0308wr Siartredig ydyw, sydd a\u0302\u2019i gefndir yn adeiladu ac ystadau. Mae\u2019n rhedeg cwmni ymgynghori bach sy\u2019n arbenigo mewn rheoli yn y gweithle."}, {"text_idx": "#000035", "text": "yr Athro John Hunt Ymddiriedolwr"}, {"text_idx": "#000036", "text": "Ymunodd John a\u0302 FareShare Cymru yn 2021 yn dilyn stro\u0302c a gafodd yn 42 mlwydd oed. Mae\u2019n Athro newid hinsawdd sydd wedi\u2019i ymddeol ar sail feddygol. Mae e hefyd yn ymgyrchydd-addysgwr amgylcheddol ac anabledd. Ef yw Dirprwy Gadeirydd \u2018Disability Labour\u2019 (y DU). Cydlyna grw\u0302p anabledd ym Mlaenafon sy\u2019n gweithredu cynllun cydweithredol / rhannu bwyd dros ben yn y gymuned leol, yn ogystal a\u0302 phrosiectau cynllun pantri. Mae\u2019n angerddol am gydraddoldeb cymdeithasol, cynaliadwyedd, gwyddoniaeth amgylcheddol a daearyddol ac ymwybyddiaeth anabledd."}, {"text_idx": "#000037", "text": "Mae Stephen yn gyfarwyddwr cwmni meddalwedd sefydledig sy\u2019n credu\u2019n gryf bod technoleg a chydraddoldeb yn mynd law yn llaw. Rhanna\u2019r un egwyddorion a\u0302 FareShare ac mae\u2019n falch iawn i fod wedi ymuno a\u0302\u2019r Bwrdd yn 2021."}, {"text_idx": "#000038", "text": "Sefydlwyd FareShare Cymru yn 2010 a bu iddyn nhw fynd rhagddi i gludo bwyd ym mis Gorffennaf 2011. Rydym yn defnyddio bwyd dros ben"}]